
AVIZ
asupra proiectului   de Lege  privind ratificarea Convenţiei Europene pentru Protecţia Animalelor Vertebrate Utilizate în Experimente şi alte Scopuri Ştiinţifice adoptată la Strasbourg la 18 martie 1986 şi a Protocolului de Amendare a Convenţiei Europene pentru Protecţia Animalelor Vertebrate utilizate în Experimente şi alte Scopuri Ştiinţifice, adoptat la Strasbourg la 22 iunie 1998, semnate de România la 15 februarie 2006
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu  proiectului de lege  privind ratificarea Convenţiei Europene pentru Protecţia Animalelor Vertebrate Utilizate în Experimente şi alte Scopuri Ştiinţifice adoptată la Strasbourg la 18 martie 1986 şi a Protocolului de Amendare a Convenţiei Europene pentru Protecţia Animalelor Vertebrate utilizate în Experimente şi alte Scopuri Ştiinţifice, adoptat la Strasbourg la 22 iunie 1998, semnate de România la 15 februarie 2006, trimis cu adresa nr. P.L.-X  475 din 22 mai 2006, înregistrat sub nr.31/680 din 22.05.2006.

Camera Deputaţilor este prima Cameră sesizată.

Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din  24  mai  2006.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 476/04.04.2006. 

În urma dezbaterilor, comisia a hotărât, cu unanimitate de voturi, avizarea favorabilă a  proiectului de lege.
În raport de obiectul şi conţinutul său, proiectul de lege face parte din categoria legilor ordinare.

